Diari Oficial de la Generalitat Valenciana


Sumari del DOGV 9370, del 28-06-2022 (2022/5981)

ACORD de 30 de desembre de 2021, del Consell, pel qual s'autoritza modificar els límits per a adquirir compromisos de despesa amb càrrec a exercicis futurs, imputables al capítol 7 del programa 141.10, Administració de justícia, línia de transferències T8408, «Finançament delegació de competències per a la construcció d'infraestructures en matèria d'administració de justícia», de la Conselleria de Justícia, Interior i Administració Pública. (VL 07.005/21-054).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9370

Data del DOGV
:   28-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5981


Data del document
:   30-12-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 30 de desembre de 2021, del Consell, pel qual s'autoritza modificar els límits per a adquirir compromisos de despesa amb càrrec a exercicis futurs, imputables al capítol 7 del programa 141.10, Administració de justícia, línia de transferències T8408, «Finançament delegació de competències per a la construcció d'infraestructures en matèria d'administració de justícia», de la Conselleria de Justícia, Interior i Administració Pública. (VL 07.005/21-054). [2022/5981]  
El pressupost de la Conselleria de Justícia, Interior i Administració Pública inclou, en l'annex de transferències i subvencions de capital del programa 141.10, Administració de justícia, la línia de transferència T8408, «Finançament delegació de competències per a la construcció d'infraestructures en matèria d'administració de justícia», prevista per a finançar la cooperació entre la Generalitat i les entitats locals per a la construcció d'infraestructures en matèria d'administració de justícia, mitjançant delegació de competències prevista en la disposició addicional primera de la Llei 21/2017 de mesures fiscals, de gestió administratius i financera i organització de la Generalitat, que estableix al seu torn que la delegació anirà acompanyada dels suficients recursos econòmics perquè siga efectiva i garantisca l'equilibri financer de l'entitat receptora. Fins hui s'ha produït la delegació als ajuntaments de Gandia i Torrent per a licitar, adjudicar i executar les obres de construcció dels palaus de justícia en tots dos municipis per a situar els diferents òrgans judicials d'aquestes localitats.  
  
La distribució d'anualitats vigent, després de la variació de límits aprovada per Acord del Consell de 20 de novembre de 2020 i el reajustament d'anualitats aprovat el 6 de maig de 2021 és la següent:  
  
Exercici Import  
2019 8.074,63  
7143 100.765,00  
2021 4.606.515,04  
2022 30.635.966,91  
2023 94.939.272,00  
2024 2.867.188,39  
Total 62.250.940,96  
  
  
En l'actualitat i atesa l'evolució de les obres i de les actuacions i estudis previs a aquestes, per la Conselleria de Justícia, Interior i Administració Pública es planteja la necessitat d'una nova reprogramació de les anualitats de totes dues obres, per al que es requereix modificar els límits quantitatius que estableix l'article 40 de la Llei 1/2015, d'hisenda pública, sector públic instrumental i subvencions, amb càrrec a la línia de transferència T8408 que les finança.  
  
En conseqüència, i en virtut del que es disposa en l'article 40. 4 de la Llei 1/2015, d'hisenda pública, del sector públic instrumental i de subvencions, aquesta Conselleria d'Hisenda i Model Econòmic considera oportú elevar per a la seua aprovació pel Consell la següent proposta de  
  
  
ACORD  
  
Primer i únic  
S'autoritza modificar els límits quantitatius de les anualitats per a comprometre despesa en exercicis futurs amb càrrec a la línia de transferència T8408, «Finançament delegació de competències per a la construcció d'infraestructures en matèria d'administració de justícia», de l'annex de transferències i subvencions de capital del programa 141.10, Administració de justícia, d'acord amb el següent detall:  
  
Exercici Límit actual Límit modificat  
2023 46.390.706,00 33.378.446,69  
2024 2.867.188,39 5.781.041,36  
  
  
València, 30 de desembre de 2021  
  
La consellera secretària,  
MÓNICA OLTRA JARQUE